**REPUBLIKA HRVATSKA**

POŽEŠKO-SLAVONSKA ŽUPANIJA

OSNOVNA ŠKOLA LIPIK

Školska 25, 34 551 Lipik

KLASA: 406-06/23-01/13

URBROJ: 2177-15-23-11

Lipik, 19.6.2023. godine

Temeljem članka 51. i 58. Statuta Osnovne škole Lipik (KLASA: 012-03/20-01/01 URBROJ: 2162-11-20-01), Odluke Školskog odbora (KLASA: 007-04/23-02/26 URBROJ: 2177-15-23-01) od 11.5.2023.g. i Zaključka Županice Požeško-slavonske županije (KLASA:602-01/23-01/21, URBROJ: 2177-02-23-3) od 23. svibnja 2023. godine Osnovna škola Lipik raspisuje

**Javni natječaj**

**za prodaju zemljišta u vlasništvu Osnovne škole Lipik**

**Predmet prodaje**: zemljište u Jagmi, k.č.br. 80, 81 i 82, br. ZKU 131, k.o. 321818 Jagma, upisane kao jarak, dvorište te škola i dvorište, ukupne površine 2.086 m2.

**Početna cijena**: 5.700,00 eura.

**Uvjeti prodaje:** Kriterij za odabir najpovoljnijeg ponuditelja je najviši ponuđeni iznos uz ispunjavanje natječajnih uvjeta. Ako dva ili više ponuditelja ponude za istu nekretninu isti iznos kupoprodajne cijene, a ispunjavaju uvjete natječaja, najpovoljnijim ponuditeljem smatra se onaj koji je prvi predao ponudu. Rok za sklapanje Ugovora o kupoprodaji je petnaest dana od dana primitka Odluke o odabiru najpovoljnijeg ponuditelja, a u slučaju da odabrani ponuditelj odustane, ugovor će se sklopiti s prvim sljedećim ponuditeljem koji je ponudio najvišu cijenu, a koja nije manja od početne cijene.

Rok isplate kupoprodajne cijene je 30 dana od dana sklapanja Ugovora o kupoprodaji.

Tabularna isprava za upis vlasništva izdaje se nakon isplate kupoprodajne cijene u cijelosti.

Porez na promet nekretnina, troškove provedbe ugovora i ostale troškove u svezi prijenosa prava vlasništva, snosi kupac.

Zemljište se kupuje po načelu „viđeno-kupljeno“, što isključuje mogućnost daljnjih prigovora po bilo kojoj osnovi.

Na službenoj internetskoj adresi Osnovne škole Lipik objavljen je procjembeni elaborat o tržišnoj vrijednosti nekretnine:

<http://os-lipik.skole.hr/natje_aji?news_hk=5455&news_id=1172&mshow=871#mod_news>

Ponudu mogu podnijeti fizičke i pravne osobe sposobne biti nositelji prava vlasništva nekretnina na području Republike Hrvatske.

**Mogućnost i način uvida u nekretninu:** Zainteresirani ponuditelji mogu razgledati predmetno zemljište uz prethodni telefonski dogovor na broj 034/421-486.

**Sadržaj ponude:**

Za fizičke osobe:

* Ime i prezime
* OIB
* dokaz o državljanstvu
* Preslika Obrtnice (ako postoji)
* kontakt (broj telefona i/li e-mail)
* iznos ponuđene cijene u eurima, a koji ne može biti niži od početnog iznosa kupoprodajne cijene

Za pravne osobe:

* Naziv, sjedište i OIB ponuditelja
* Izvadak iz sudskog registra ne stariji od 3 mjeseca (u elektroničkom ispisu ili preslika)
* Izvornik ili ovjerenu presliku potvrde o nepostojanju poreznog duga ponuditelja koju je izdala nadležna Porezna uprava Ministarstva financija, ne starija od 30 dana
* kontakt osoba (broj telefona i/li e-mail)
* iznos ponuđene cijene u eurima, a koji ne može biti niži od početnog iznosa kupoprodajne cijene

Rok za dostavu ponuda je 30.6.2023.g.

Natječaj će se objaviti na oglasnoj ploči i internetskoj adresi Osnovne škole Lipik <http://os-lipik.skole.hr/natje_aji?news_hk=5455&news_id=1172&mshow=871#mod_news>

Ponude se dostavljaju preporučenom pošiljkom u zatvorenoj omotnici s naznakom „natječaj za prodaju zemljišta– ne otvarati“ na adresu: Osnovna škola Lipik, Školska 25, 34551 Lipik.

O rezultatima natječaja ponuditelji će biti obaviješteni u roku od 8 dana od dana isteka roka za dostavu ponuda. Nepotpune i nepravovremeno pristigle ponude neće se uzeti u razmatranje.

Prodavatelj pridržava pravo da bez posebnog obrazloženja ne prihvati ni jednu ponudu.

Ravnateljica:

Klaudija Kovač, prof.